廿世紀嘅遊戲製作比較少用到遊戲分析，不過到咗廿一世紀互聯網普及，「將玩家數據傳返去製作組嗰度」呢家嘢變得愈嚟愈容易，再加上數據科學同機械學習等領域嘅技術成熟，令遊戲分析喺 2010 年代開始漸漸變成電子遊戲業界嘅標準，到咗 2020 年，主流遊戲製作商幾乎冚唪唥都會用遊戲分析營運自己嘅遊戲。